# №10 ЖББОМ КММ Бастауыш сынып әдістеме бірлестігінің

# 2013-2014 оқу жылындағы жылдық қорытынды есебі

**І**. Бастауыш әдістемелік бірлестігі 2014-20145– оқу жылында ‹‹Мұғалімнің жаңа технологияны игерудегі тәсілдеріне талдау жасай отырып, кәсіби шеберлігін арттыру›› тақырыбында жұмыс жүргізді.

Мақсаты: Оқушыларды сапалы білім алуға, функционалдық сауаттылыққа үйрету, шығармашылық деңгейін арттыруда мұғалім мен оқушы арасындағы байланысты күшейту.

Міндеті:1. Оқу бағдарламаларымен қамтуды дәйекті түрде ұлғайту жолымен балалардың білім алуына бірдей бастапқы мүмкіндіктерді қамтамсыз ету.

2. Мұғалімдердің біліктілігі мен педагогикалық шеберлігін арттыру.

3.Мектептегі дарынды балалармен жеке жұмыстар жүргізіп, олардың болашаққа деген зор үмітті көзқарасын қалыптастыру.

4. Жаңа инновациялық технологияны пайдалана отырып, сабақ беруде инновациялық, интерактивті әдістерді жетілдіру, білім сапасын жандандыру.

5. Оқушылардың мүмкіндіктеріне сәйкес дамуы мен білім алуын қамтамасыз ету.

**ІІ.** Бастауыш пәндік циклдік комиссиясының 2014-2015 оқу жылында жүргізілген жұмыстар бойынша бес отырыс өткізілді.

**ІІІ.** Мұғалімдердің сабақ беру шеберліктерін байқау және тәжірибе алмасу, сынып оқушыларының белсенділіктерін бақылау мақсатында Исина С.Т., Ускенбаева З.Е., Аккубекова Г.Т., Зарыххан А, Қойшығарина М., Абдикаримова Д.Ж., Садықова А.Т. ашық сабақтар өткізді. Сабақтың тиімділігін арттырудың бірден-бір жолы-оқу пәндерінің сабақтастығы екендігін көрсету мақсатындағы З.Е. Ускенбаева (ана тілі пәні) ашық сабағы өз мақсатына жетті. Исина С.Т. қалалық деңгейде қараша айында 2014жылы **«Қазына көтерген бала**» атты тақырыпта онлайн жүйеде ашық сабақ өткізді. Аккубекова Г.Т. оқушылардың есте сақтау қабілетінің жоғары сапасын қалыптастырудың бірден-бір жолы белсенді ойлау іс-әрекетін ашу мақсатын алға қойған сабағы (әдебиеттік оқу) нәтижелі өтті. Оқушылардың зияткерлік және шығармашылық мүмкіндіктерін қалыптастыру деген мақсатпен өткен ашық сабағы Зарыххан Айжамалдың (дүниетану) өз мақсатына жетті деп сарапталды.Оқытудағы іс-әрекет. Жобалау іс-әрекетіндегі түсінікті ашу мақсатында өткізген Қойшығарина Мадинаның (дүниетану) өткізген ашық сабағы қойған мақсатына жетті. Деңгейлеп оқыту негізінде мұғалімнің бағалау іс-әрекетін көрсету мақсатындағы Исина С.Т. (математика) ашық сабағы өз мақсатына жетті. Өткізілген сабақтар жақсы және өте жақсы деп бағаланды. Мұғалімдер сабақтарын интерактивті тақтамен қызықты да шебер өткізді. Оқушылардың сабаққа ынтасы, қызығушылықтары жоғары деңгейде болды. Мұғалімдер өз пәнін жетік білетіндіктерін көрсетті.

**ІV.** Қарағанды қалалық № 10 жалпы білім беретін орта мектебінің 2014-2015 – жаңа оқу жылында материалдық базасы жаңа заман талаптарына сай жабдықталған. Оқу әдістемелік кешені анықтамалық, әдістемелік, энциклопедиялық, танымдық және балалар әдебиетімен қамтамасыз етілген. Сонымен қатар мектеп кітапханасы мен мектеп мұғалімдері жекелей педагогикалық журнал, газеттерге жазылған. Бастауыш сынып оқушылары қазақстандық авторлардың оқулықтарымен қамтамасыз етілді.

Әрбір сынып «Атамұра», «Алматыкітап» баспасында және "Абди" фирмасында жасалған қазақ тілі, математика, дүниетану пәндерінің көрнекі құралдарымен қамтамасыз етілген.

**V** Бастауыш сынып оқушыларынан мектеп әкімшілігі математика және қазақ тілі пәндерінен жазба жұмыстарын алды. Дүниетану пәні бойынша сынақ жұмыстарын жазды. Тексеру қорытындысы бойынша әр сынып оқушылары өз бағаларын растады.

Бастауыш сыныптар арсында өзара (дәптер, күнделік) тексеру жұмысы жүргізілді. Өзара тексеру нәтижесі жалпы бастауыш сыныптар бойынша оқушылардың дәптерлері және жазу каллиграфиясы бірыңғай орфографиялық тәртіпке сай, таза жазылған. Әріптерді дұрыс қосу дағдысына байланысты жұмыс барлық сыныптарда жүйелі жүргізілген. Сыныпта және үйде орындалатын тапсырмалардың көлемі нормаға сәйкес, тұрақты түрде қателерді түзету жұмыстары атқарылады. Оқушы жұмыстарын тексеру сапасы жақсы, мұғалім тарапынан жіберілген қателер байқалған жоқ.

Бастауыш сынып оқушыларының күнделіктері төмендегі бөлімдер бойынша тексерілді:

* алған бағалардың күнделікке қойылуы,
* күнделікті жүргізу мәдениеті ,
* үй тапсырмасының толтырылуы,
* ата-аналардың қадағалауы.

Тексеру қорытындысы бойынша оқушыларының күнделіктері таза, талапқа сай толтырылған.

**VІ** . 2014-2015 оқу жылында № 10 жалпы білім беретін орта мектебінің бастауыш сыныптары оқу-әдістемелік құжаттарымен толық қамтамасыз етілді. Оқу тәрбие үрдісінде ҚР-ның "Білім туралы" Заңы, ҚР жалпы білім берудің мемлекеттік жалпыға міндетті стандарттары (2010 жыл), 2013-2014 оқу жылында ҚР жалпы орта білім беру ұйымдарында ғылым негіздерін оқытудың ерекшеліктері туралы әдістемелік нұсқау хат, ҚР –ның "Еңбек туралы заңы" т.б құжаттары басшылыққа алынды.

Бастауыш сыныптардағы пәндердің тақырыптық күнтізбелік жоспарлары ҚР жалпы орта білім берудің мемлекеттік жалпыға міндетті стандартына (2010 жыл) және 2013-2014 оқу жылында ҚР жалпы орта білім беру ұйымдарында ғылым негіздерін оқытудың ерекшеліктері туралы әдістемелік нұсқау хатқа сәйкес бекітілді.

**VІІ.** 2014-2015 оқу жылының басында бастауыш сыныптарда 7 сынып және мектепалды даярлық сыныбы жұмыс жасады.

Оның ішінде: мектепалды даярлық сыныбы -2

1-сыныптар-2

2-сыныптар-2

3-сыныптар-1

4-сыныптар-2

Бастауыш сыныптарда 153 оқушы білім алды. Бастауыш сыныптарда және мектепалды тобында 9 мұғалім жұмыс істеді. Олардың: жоғары санатты – 2 (Ускенбаева З.Е., Акпарова А.), І санатты – 2 (.Жақан Ж., Аккубекова Г.Т.), ІІ санаттары – 2 (Садықова А.Т., Абдикаримова Д. Исина С.Т., Зарыххан А. санатсыз, Қойшығарина М. жас маман.

**VІIІ.** **2014-2015 оқу жылының жылдық білім сапасының көрсеткіштері**

|  |  |  |  |  |  |
| --- | --- | --- | --- | --- | --- |
| сынып | бала саны | «5» | «4» | Сапа % | Үлгерім % |
| 1 «А» | 25 | 8 | 9 | 68 | 100 |
| 1 «Ә» | 20 | 8 | 5 | 65 | 100 |
| 1-сынып | 45 | 16 | 14 | 67 | 100 |
| 2 «А» | 22 | 5 | 11 | 73 | 100 |
| 2 «Ә» | 21 | 2 | 8 | 48 | 100 |
| 2-сынып | 43 | 7 | 19 | 60 | 100 |
| 3 «А» | 25 | 6 | 8 | 56 | 100 |
| 3-сынып | 26 | 6 | 8 | 56 | 100 |
| 4 «А» | 19 | 6 | 4 | 53 | 100 |
| 4 «Ә» | 20 | 4 | 8 | 60 | 100 |
| 4-сынып | 39 | 10 | 12 | 56 | 100 |
| 1-4 | 152 | 25 | 36 | 40 | 100 |

Жоғары сапа көрсеткен 1 «А» сыныбы 68%, сынып жетекшісі Ускенбаева З.Е.,. төменгі көрсеткішті 48 пайызбен 2 «Ә» сыныбы көрсетіп отыр, сынып жетекшісі Зарыххан А.

**1-4 сыныптар аралығындағы оқушылардың 2014-2015 оқу жылы бойынша**

**оқу жылдамдықтарының көрсеткіштері**

|  |  |  |  |  |
| --- | --- | --- | --- | --- |
| **Сынып** | **Оқушы саны** | **Норма** | **Нормадан жоғары** | **Нормадан төмен** |
| 1 А | 25 | 10 | 10 | 5 |
| 1 Ә | 20 | 4 | 11 | 5 |
| Барлығы | **45** | **14** | **21** | **10** |
| **Сапа** |  | **31%** | **47%** | **22%** |
| 2 А | 22 | 10 | 7 | 6 |
| 2 Ә | 21 | 8 | 7 | 6 |
| Барлығы | **43** | **18** | **14** | **12** |
| **Сапа** |  | **42%** | **30%** | **28%** |
| 3 А | **25** | 8 | 8 | 9 |
| **Сапа** |  | **30%** | **32%** | **35%** |
| 4 А | 19 | 6 | 10 | 3 |
| 4Ә | 20 | 6 | 8 | 6 |
| Барлығы | **39** | **12** | **18** | **9** |
| **Сапа** |  | **31%** | **46%** | **23%** |
|  | **152 оқушы** | **34%** | **40%** | **26%** |

**Оқушылардың оқу жылдамдықтарын арттыру үшін:**

* Әрдайым оқу жылдамдықтарын тексеріп, қадағалап отыру;
* Әңгімелер, мәтіндер көбірек оқу мақсатында оқушылардың қызығушылықтарын арттыру;
* Кітапханамен тығыз байланыста жұмыс істеу;

**ІХ.** Бастауыш сыныптарда оқушылардың білім сапасын арттыру мақсатында ұзартылған күн топтары жұмыс жасады. Жыл бойына ұзартылған күн тобын тексеруде анықталғаны:

* оқушылардың өзін-өзі дайындауына сабақтар, оқушының денсаулығын  сақтауға және бос уақытын ұйымдастыру бағытталған іс-шаралар талапқа сай ;

    -   оқушылардың дарындылығы мен қабілеттерін, қызығушылығын дамыту, олардың қызығушылығын білім алуға, ынталары мен дербестілікке тәрбиелеу қарастырылған.

Ұзартылған күн тобының құжаттары: журнал, оқушылар тізімі, күн тәртібі, сабақ жоспарлары, оқушылардың бос уақыттарын қайда өткізетіндіктері туралы мәлімет барлық топ жетекшілерінде бар және уақытылы жүргізіліп отырды.

1-4 – сынып оқуышларының каллиграфиясын тексеру мақсатымен жазба жұмыстары алынды.

**Х.** Республикалық «Ақ бота» марафоны болып, 3-4 сынып оқушылары белсене қатысты. Күзгі демалыс кезінде 2-4 сыныптар арасында пәндер бойынша олимпиада өтті. Олимпиада қорытындысы бойынша оқушылар жүлделі орындарға ие болды, марапатталды.

4-сынып оқушылары арасында өткен қалалық олимпиадаларға қатысып, жүлделі орындарды иеленді :

Сонымен қатар,4 А сынып оқушысы Маратов Айсұлтан және де 4 Ә сынып оқушысы Өмірзақов Шыңғысхан«Адам және табиғат» халықаралық олимпиададан **III** орынды, 3 Ә-сынып оқушысы *Муканова Дияра*  «**Адам және табиғат 2014ж» атты халықаралық олимпиадасына** қатысып, жүлделі **ІI орынды** жеңіп алды, марапатталды.

2-4-сыныптар арасында математика пәнінен өткен «**Бастау» облыстық** олимпиадасы , «Парасат» олимпиадасы, мектепалды даярлық сыныбы оқушыларының арасында өткен облыстық «Зерек бала» интеллектуалды ойын олимпиадалары өткізілді.

**ХІ.** 2014/15– оқу жылындағы бастауыш сыныптар бойынша жетістіктер

**2013/14 – оқу жылындағы** **бастауыш сынып оқушыларының олимпиадаларға, байқауларға қатысу мониторингі:**

|  |  |  |  |  |
| --- | --- | --- | --- | --- |
| Іс-шаралар | алған орны | оқушы аты-жөні | жетекшісі | |
| Облыстық «Жерұйық» өлкетану сайысынан | ІІ орын | Данияров Алихан | Исина С.Т. | |
| ІІ орын | Шияп Қанат | Аккубекова Г.Т. | |
| ІІI орын | Жұмабек Рүстем | Исина С.Т. | |
| Облыстық «Елін сүйген, елі сүйген Елбасы» атты бейнероликтен | ІІ орын | Хасенов Жанболат | Исина С.Т. | |
| Ассамблеяның 20 жылдық мерейтоына байланысты сайыста | І орын | Жақсыбаев Мирас  Ахметжан Толғанай | Ускенбаева З.Е. | |
| ІІ орын | Исабекова Д. | Ускенбаева З.Е. | |
| ІІІ орын | Сайлаубек Гүлназ | Ускенбаева З.Е. | |
| «Сарыарқа дарыны» аймақтық ғылыми- практикалық орталығынан | II-орын | Өмірзақов Шыңғысхан  Зарыххан А. | | |
| «Зерек бала» облыстық интеллектуалдық сайысы | I-орын | Ахметова А. | Абдикаримова Д.Ж. | |
| «Сарыарқа дарыны» аймақтық ғылыми – практикалық орталығы | I-орын | Мұстафа Санжар | | Зарыххан А. |

**ХІІ.** Қазіргі білім беру технологиясы

Бала тәрбиесі қиын да, жауапты міндет. Ол қоғамның, заманың бағыт- бағдармен, тыныс-тіршілігімен бірге жүріп отырады. Бала саналы, мәдениетті, адамгершілігі мол болып , жан-жақты дамуы үшін және тілін дамытып, сөз байлығын дамыту үшін және айналадағы өмір құбылысын ұғыну үшін әр түрлі технология түрлерін пайдаланудың маңызы зор. Кез келген ұстаздың басты мақсат- міндеті – оқушыларға сапалы білім беру, жан-жақты жетілдіру, оқуға деген қызығушылығын арттыру. Бүгінгідей динамика ғасырында, оқу үрдісінде жаңа білім беру технологиялары арқылы баланың оқуға ынтасын, қызығушылығын арттыру жеңіл болмақ. Мектебіміздегі бастауыш сынып мұғалімдері төмендегі білім беру технологияларын өз сабақтарында қолданады:

- ойын технологиясы

- проблемалық оқыту

- жаңа ақпараттық технологиясы

* бағдарламалы оқыту технологиясы
* жекелеп оқыту технологиясы
* дамыта оқыту технологиясы
* деңгейлеп оқыту технологиясы
* сын тұрғысынан ойлау технологиясы

**ХІІІ.** Бастауыш сынып оқушыларының денсаулығын сақтау мақсатымен ыстық тамақпен қамтамасыз ету қолға алынған. Әр сынып жетекшісі өз сынып оқушыларын ұйымдастырып, асханаға апаруды жықсы жолға қойған.

Әр аптаның сенбі күні сынып сағаттары өткізіліп тұрады. Сынып сағаттары жолда жүру ережесі, адам қауіпсіздік ережесі, құқықтық тәрбие беру, мерекелік атаулы даталарға, оқушылардың рухани жан дүниесін байытуға т.б тақырыптарға байланысты. Бастауыш сыныптар арасында «Жүз халық-жүз тіл » тақырыбында тілдер мерекесіне байланысты тіл апталығы өтті .Сонымен бірге «Алтын күз», тіл мерекесіне байланысты мәнерлеп оқудан жарыс өткізілді.

Елімізде алғаш рет тойланған «Елбасы күні» қарсаңында 1-4 сынып оқушылары қаламыздағы «Облыстық мұражайға» барып, елбасымыздың өмірбаяны және еңбек жолымен танысып қайтты.

Тәуелсіздік күніне байланысты тәрбие сағаттары,сонымен қатар, желтоқсан айында 1-сынып оқушыларының қатысыуымен «Қош бол, сүйікті әліппем!» атты ертеңгілік өтті. Онда әр сынып оқушылары 4 ай ішінде жеткен жетістіктері мен өнерлерін ортаға салды.

Қарағанды облыстық С.Сейфуллин атындағы театрдың әртістерінің қатысуымен «Жаңа жылдық ертегі» қойылымы болды. Оған карнавалдық костюмдерін киген 1-4 сынып оқушылары да қатысып, өз өнерлерін көрсетті.8-наурыз мерекесіне байланысты әр сыныпта «Ана өмірдің гүлі» атты ертеңгілігі ұйымдастырылды.

Ақпан айында «Талаптыға нұр жауар» тақырыбымен апталық өтті. Онда «ХХІ ғасыр көшбасшысы» сайысы, ашық сабақтар, викториналық сұрақтар ұйымдастырылды.

Сәуір айындағы «Табиғат- тал бесігім» атты дүниетану апталығында түрлі конкурстар, викториналар, ашық сынып сағаттары өтті.

7-мамыр Отан қорғаушылар күніне арналған «Сапта жүріп ән айту» атты патриоттық әндер байқауы өтті. Жақсы өнер көрсеткендер мақтау қағаздарымен марапатталды.

Мамыр айында 4-сынып оқушыларының «Қош,бастауыш мектебім!» атты бастауышпен қоштасу кеші болды. Кеште оқушылар ата-аналарына, ұстаздарына алғыстарын айтып, өз өнерлерін ортаға салды. Кеш соңында оқушылар 4-сыныпты бітіру туралы дипломдарын алып, 5-сыныпта болатын сынып жетекшілерімен таныстырылды.

**ХІV.** 1-сыныптағы оқу жылының ұзақтығы 33 оқу аптасын, 1-сынып оқушылары үшін үшінші тоқсанда 1 апта қосымша демалыс беріледі. Каникулдың нақты мерзімін Қазақстан Республикасы білім саласының уәкілетті органы белгілейді.

Білім алушылардың апталық оқу жүктемесінің ең жоғары көлемі сыныптағы және сыныптан тыс (факультативті, жеке және үйірме сабақтары) оқу жұмыстарының барлық түрлерін қоса алғанда, 1-сыныпта – 24 сағатты құрайды. Мектебіміз ІІ ауысымда жұмыс істейді, ал 1- сынып оқушылары әдістемелік нұсқау хатқа сәйкес І ауысымда, 9:00-ден оқиды.Білім мекемесінің талаптарына тез үйреніп кетулері үшін 1-сыныптарда оқу сабақтарының санын «сатылай » өсіру қаралған: Оқу жылының ІІ жартысынан бастап 45 минуттан оқиды.  
**ХV.**  **І. Білім мекемелерінде болуы тиіс нормативтік және басқа құжаттар:**

1. ҚР-ның «Қазақстан Республикасындағы тілдер туралы» Заңы;
2. Тілдерді қолдану мен дамытудың 2011-2020 және жылдарға арналған мемлекеттік бағдарламалары;
3. ҚР-дағы Білім және ғылым министрлігінің Мемлекеттік жалпыға міндетті білім беру стандарты құжаттарымен толық қамтамасыз етілген.
4. 2012-2013 оқу жылына арналған әдістемелік нұсқау хатта ұсынылған ҚР Білім және ғылым министрлігі ұсынған жалпы білім беретін орта мектепке арналған қазақ тілі мен ана тілі бағдарламалары бар.
5. Негізгі және орта мектептердегі І-ІV бастауыш сыныптары үшін сынып журналдарын жүргізуге арналған нұсқаулықтар орындалды.Сынып журналы бір оқу жылына есептелгендіктен, әрбір пәнге оқу жоспарында бөлінген сағат сандарына сәйкес беттер арналды.Сынып журналындағы барлық жазбалар анық, ұқыпты, сауатты толтырылған.
6. Күнтізбелік жоспар Қазақстан Республикасы Білім және ғылым министрлігі ұсынған бағдарламаларға сүйеніп, бір жылға жоспарланып жасалды. І жартыжылдықта түзетулер енгізіліп отырады.

**2014-2015 оқу жылында бастауыш сыныптар бойынша туындаған проблемалар:**

* Оқушылардың оқу техникасы мен пәндер бойынша сапа көрсеткіштерінің деңгейі қалалық деңгейден төмен болуы.
* Оқушылардың сауаттылығы мен жалпы үлгерімі төмен оқушылармен жеке жұмыстар жүргізу.
* Жеке пәндер бойынша қабілетті оқушылармен жұмыстардың жеткілікті деңгейде жүргізілмеуі.

**Шешу жолдары:**

- Оқушылардың оқу техникасын арттыруда сыныпта және сыныптан тыс жұмыстар ұйымдастыру.

- Тіл кемістігі бар оқушылардың оқу дағдысын арттыруда логопедпен жеке жұмыстар жүргізу.

- Оқушылардың сауаттылығы мен жалпы пәндер бойынша сапа көрсеткіштерін арттыру.

- Жеке пәндер бойынша қабілетті оқушылармен жұмыстарды дұрыс жолға қою.

**Алдағы жаңа 2015-2016 – оқу жылдарына қойылатын міндеттер:**

1. Міндетті бастауыш білім беру стандартаның негізгі ережелері негізінде дайындалған оқу бағдарламалары мен оқу жоспарларын жүзеге арттыру;
2. Қабілетті жеке тұлғаны қалыптастыру;
3. Оқыту технологияларын, жаңаша оқытудың әдіс-тәсілдерін іздестіру; шығармашылық бастамаларға қолдау жасау;
4. Инновациялық технологиялардың әдіс-тәсілдеріне негізделген оқытудың соңғы нәтижесіне бағытталған мақсатын анықтап, нәтижеге жетуді міндеттеу;
5. Білім алушылардың тұлғалық қалыптасуына жағдай жасау үшін өзіндік әлеуетін анықтауға, өзін-өзі дара көрсете алуына негізделген жаңа пәннің сапалы жүргізілуіне ықпал жасау;
6. Педгок-кадрлардың әлеуметтік мәртебесін көтеруге жағдай жасап, өзара педагогикалық ынтымақтастықты арттыру;
7. Жыл бойы атқарылған іске талдау жасап, сараптау нәтижесі бойынша рейтингісін анықтап, ұстаз еңбектерін әділ бағалау.

**ӘБ жетекшісі:** Исина С.Т.